На основу решења Привредног суда у Београду 6 Ст. 214/2020 од 06.05.2021. године и одлуке Одбора поверилаца од 04.10.2021. године, а у складу са чланoвима 131., 132., 133., 135. и 136. Закона о стечају *(«Службени гласник Републике Србије» број 104/2009, 99/2011 – др. закон, 71/2012 - одлука УС, 83/2014, 113/2017, 44/2018 и 95/2018)*, Националним стандардом број 5 – Националним стандардом о начину и поступку уновчења имовине стечајног дужника («*Службени гласник Републике Србије» број 62/2018*) стечајни управник стечајног дужника

**Привредно друштво за производњу, трговину и услуге**

**„FRUIT COMPANY“ д.о.о. у стечају**

**Београд, ул. Струмичка бр. 5**

**матични број 17535366, ПИБ 103228670**

**ОГЛАШАВА**

продају имовинe стечајног дужника у оквиру имовинске целине,

методом јавног прикупљања понуда

|  |  |  |
| --- | --- | --- |
| **Имовинску целину стечајног дужника која је предмет продаје чини:** | **Процењена вредност у динарима (без ПДВ-а)** | **Износ депозита у динарима**  **(5% процењене вредности)** |
| **Комерцијални комплекс хладњаче** који чине објекти, укупне површине 1.670,00 m² и земљиште на КП 1511/14 КО Петроварадин, укупне површине 5.776,00 m², на адреси Божидара Аџије бр. 1а у Петроварадину | **118,050,836.00** | **5.902.541,80** |
|

(*Напомена: Опис и статус имовине стечајног дужника која је предмет продаје детаљно је приказан у Продајној документацији)*

**Процењенa вредност ниje минимално прихватљивa вредност, нити je на ма који други начин обавезујућa или опредељујућa за понуђача приликом одређивања висине понуде.**

Право на учешће имају сва правна и физичка лица која:

1. након добијања профактуре, изврше уплату ради откупа продајне документације и то у износу од по 200.000,00 динара. Профактура се може преузети сваког радног дана у периоду од 09,00 до 15,00 часова у просторијама стечајног управника у Београду, на адреси Ватрослава Јагића бр. 5а. Алтернативно, профактура се може преузети у електронском облику након достављања писаног захтева за издавање профактуре на е-mail: [**office@nibor.rs**](mailto:office@nibor.rs). Рок за откуп и преузимање продајне документације је **04.07.2022. године**.
2. уплате депозит у износу од 5% од процењене вредности, на текући рачун стечајног дужника број: **205-359197-70** који се води код **„Комерцијалне банке” а.д. Београд** или положе неопозиву првокласну банкарску гаранцију наплативу на први позив. У случају да се депозит полаже уплатом на текући рачун стечајног дужника рок за уплату депозита истиче најкасније на дан одржавања продаје (**рок за уплату депозита је 07.07.2022. године)**. Доказ о полагању депозита стечајном управнику се доставља најкасније на одржавања продаје. У случају да се као депозит полаже првокласна банкарска гаранција, оригинал исте се, ради провере, мора доставити искључиво лично стечајном управнику на адресу Ватрослава Јагића бр. 5а у Београду, најкасније до **05.07.2022. године** до 15,00 часова по Београдском времену (GMT+1). Банкарска гаранција мора имати **рок важења до 07.09.2022. године**. У обзир ће се узети само банкарске гаранције које пристигну на назначену адресу у назначено време.
3. потпишу Изјаву о губитку права на враћање депозита. Изјава чини саставни део продајне документације.

Имовина стечајног дужника се купује у виђеном стању и иста се може разгледати након откупа и преузимања продајне документације у канцеларији стечајног управника у Београду у ул. Ватрослава Јагића бр. 5а, сваким радним даном од 9,00 до 15,00 часова, а најкасније до **04.07.2022. године**, уз претходну најаву стечајном управнику.

Стечајном управнику се најкасније на дан одржавања продаје **(07.07.2022. године са почетком у 12,00 часова)** доставља: Пријава за учешће на јавном прикупљању понуда, потписанa лично или од стране овлашћеног лица са доказом да је у питању овлашћено лице, копија банкарске гаранције или фотокопија доказа о уплати депозита, потписана изјава о губитку права на повраћај депозита и пуномоћје за заступање на јавном отварању писмених понуда (овереног пред јавним бележником), ако отварању присуствује овлашћени представник. Учесник који предаје пријаву - правно лице, стечајном управнику доставља и извод из регистрације АПР-а и ОП образац, у случају конзорцијума, поред напред наведених доказа, доставља се и фотокопија уговора о конзорцијуму и фотокопија овлашћења за заступање конзорцијума.

Понуде се достављају искључиво лично/директно стечајном управнику на адресу Ватрослава Јагића бр. 5 у Београду. Понуда мора бити искључиво лично/директно достављена (мора пристићи) најкасније на дан продаје, **односно до 11,45 часова**.

Прихватају се искључиво понуде у писаној форми у запечаћеним / затвореним ковертама са назнаком на коверти **''Понуда - НЕ ОТВАРАТИ** - продаја имовине стечајног дужника „FRUIT COMPANY“ д.о.о. – у стечају из Београда, ул. Струмичка бр. 5''. Стечајни управник на свакој коверти уписује тачно време пријема и издаје потврду потенцијалном купцу о пројему. Понуде које не стигну у прописаном року и на означену адресу, које не садрже јасно одређен износ или се позивају на неку другу понуду или на услове који нису у огласу и продајној документацији, као и понуде уз које није положен депозит у предвиђеном року су неважеће и неће се узимати у разматрање.

Запечаћена / затворена коверта са понудом треба да садржи:

- безусловну понуду, уз навођење јасно одређеног износа на који понуда гласи;

- пријаву за учешће на јавном прикупљању понуда, потписану лично или од стране овлашћеног лица и доказ да је у питању овлашћено лице, копију банкарске гаранције или оригинал доказа о уплати депозита, потписану изјава о губитку права на повраћај депозита и оригинал пуномоћја за заступање на јавном отварању писмених понуда (овереног пред јавним бележником), ако отварању присуствује овлашћени представник. За правна лица, поред наведених доказа доставља се и: извод из регистрације АПР-а и ОП образац, у случају конзорцијума поред напред наведених доказа, доставља се и оригинал уговора о конзорцијуму и оригинал овлашћења за заступање конзорцијума.

Јавно отварање понуда одржаће се дана **07.07.2022. године са почетком у 12,00 часова** на адреси **Београд, ул. Ватрослава Јагића бр. 5**, у присуству Комисије формиране одлуком стечајног управника и уз присуство представника свих понуђача. Ако отварању понуда присуствује понуђач лично потребно је да исти поседује и пружи на увид доказ о идентитету (важећа лична карта или пасош). У случају да понуђача заступа овлашћено лице потребно је да исто лице приложи оригинал пуномоћја (овереног пред јавним бележником) за заступање на јавном отварању писмених понуда.

**Позивају се чланови Одбора поверилаца и разлучни повериоци да присусутвују отварању понуда.**

Стечајни управник отвара понуде тако што:

- чита правила отварања писмених понуда,

- отвара писмене понуде,

- уписује у регистар понуда износ одређен у свакој понуди, имовину на коју се понуда односи, као и потврду о уплаћеном депозиту,

- одржава ред на јавном отварању понуда,

- потписује записник.

Купац који је проглашен најбољим понуђачем, а који је депозит обезбедио банкарском гаранцијом, исти мора уплатити на рачун стечајног дужника у року од **два радна дана** од дана одржавања продаје односно у року од **два радна дана** од дана прихватања понуђене цене од стране разлучних поверилаца и Одбора поверилаца за случај да понуђена цена буде мања од 50% процењене вредности предмета продаје (члан 136в Закона о стечају), а пре потписивања купопродајног уговора, након чега ће му бити враћена гаранција.

Стечајни управник ће свим понуђачима који су поднели понуде послати обавештење о проглашеном најуспешнијем понуђачу у року предвиђеном Националним стандардом број 5.

Купопродајни уговор се потписује у року од **3 радна дана** од дана одржавања продаје односно у року од **3 радна дана** од дана прихватања понуђене цене од стране разлучних поверилаца и Одбора поверилаца за случај да понуђена цена на продаји буде мања од 50% процењене вредности предмета продаје (члан 136в Закона о стечају), као и под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **15 дана** од дана потписивања купопродајног уговора (рок за уплату купопродајне цене, за случај да није неопходно прибављање сагласности прописане одредбом члана 136в Закона о стечају, истиче најкасније **22.07.2022. године**).

Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена банкарска гаранција. У конкретном случају, купопродајни уговор се потписује у року од **3 радна дана** од пријема обавештења којим се други најбољи понуђач проглашава за купца.

Учесницима у поступку продаје чија понуда не буде прихваћена, односно понуђачима који нису стекли статус купца (најбоље рангираног) или другог најбољег понуђача, депозит (гаранција) се враћа у року од **3 радна дана** од дана јавног надметања.

Другом најбољем понуђачу на јавном надметању, депозит (гаранција) се враћа најкасније у року од два радна дана након исплате купопродајне цене у целости од стране проглашеног купца.

Порезе и трошкове који произлазе из закљученог купопродајног уговора у целости сноси купац.

**Oвлашћено лице:** стечајни управник Мирко Боровчанин, контакт телeфони: 011/344 05 91, 063/201-766, office@nibor.rs